Пускат Биг Бен след реставрация точно в полунощ на Нова година - BG VOICE
Пускат Биг Бен след реставрация точно в полунощ на Нова година
Камбаната на часовниковата кула Биг Бен в Лондон ще бие отново след повече от две години, след като претърпя ремонт. Най-фотографираната архитектурна забележителност на британската столица ще отбележи настъпването на Новата 2020 година за пръв път, след като скелето беше премахнато от фасадата й.
Деветдесет и шест метровата камбанария, кръстена на името на кралица Елизабет Втора през 2012 г, беше опасана със скеле през изминалите две години. Това позволи да бъдат обновени четирите циферблата на часовниците.
През месец март част от скелето беше свалено, при което стана видно, че някога черните цифри и стрелки на часовниците са били боядисани в синьо. Според учените такъв е бил оригиналният им цвят. Откакто започна реставрацията на Биг Бен през 2017 година, голямата камбана замлъкна, като тя беше задействана само при специални събития. Нейният звън беше чут за последно на 11 ноември, в Деня за възпоменание.
Камбаната ще бъде тествана няколко пъти, преди настъпването на Нова година. Реставрацията на Кулата на Елизабет струва 61 милиона британски лири и ще приключи през 2021 година. След това цялата сграда на британския парламент ще бъде обновена в рамките на програма за 4 милиарда паунда.
2:15 am	Има заподозрени за събличането на момчето в автобуса. Шофьорът не бил молен за помощ 2:30 am	Български химици, завършили в чужбина, се връщат в Родината. Ще разработват лекарства 1:30 am	Официално: Китаецът, починал в Банско, няма коронавирус. Издъхнал от сърце 2:00 am	Роднина на емира на Катар олекна с €1,2 млн. Ужили го българин от Баните 1:00 am	Журналистът Ерик – овчар. Пасе ги, дои ги, майстори сирене с чушлета 12:30 am	Имението на Джордж Клуни под вода. Бурята „Денис“ го потопила
Още по тематаБиг бенВеликобританияЛондон
„Мистерията на българските гласове“ с участие в глобална кампания за климата (ВИДЕО)
US астронавтка постави рекорд за най-дълъг престой в космоса